
           REPUBLIKA HRVATSKA
KRAPINSKO-ZAGORSKA ŽUPANIJA
	    GRAD ZABOK
           GRADONAČELNICA

KLASA: 944-09/26-01/002
URBROJ: 2140-6-3/5-26-10
Zabok, 24. srpnja 2026.

Na temelju članka 12. stavka 2. Odluke o raspolaganju, upravljanju i korištenju nekretnina i pokretnina Grada Zaboka („Službeni glasnik Krapinsko-zagorske županije“, br. 20/23.) i Odluke Gradskog vijeća Grada Zaboka (KLASA: 944-09/26-01/002, URBROJ: 2140-6-2-26-9) od 14. srpnja 2026., Grad Zabok raspisuje 

JAVNI NATJEČAJ ZA PRODAJU NEKRETNINE

I. PREDMET NATJEČAJA
Grad Zabok prodaje nekretninu na području katastarske općine Zabok, oznake kčbr. 1528/1 (koja odgovara kčbr. 1938, k.o. Zabok), Repovec, livada, površine 2791 m², upisana u zemljišnoknjižni uložak broj 3370.
Nekretnina koja je predmet prodaje nalazi se u zoni stambene i mješovite namjene- izgrađeno sukladno Prostornom planu uređenja Grada Zaboka („Službeni glasnik Krapinsko-zagorske županije“ br. 8/9., 9/11., 3/13., 12/15., 10/17., 45/17., 5/18., 14/18., 30/19., 37/20., 1/21., 29/21., 46/21.-pročišćeni tekst).
Nekretnina koja je predmet prodaje, prodaje se u stanju viđeno-kupljeno.

II. CIJENA
Početna kupoprodajna cijena za nekretninu navedenu u točki I. ovog natječaja iznosi 66.500,00 eura (slovima: šezdeset šest tisuća petsto eura i nula euro centi).
Početna cijena nekretnine koja je predmet prodaje utvrđena je službenom procjenom vrijednosti nekretnine stalnog sudskog vještaka za područje građevinarstva i procjene vrijednosti nekretnina, broj elaborata P 05/2026, iz travnja 2026. godine. 

III. JAMČEVINA
Ponuditelj je dužan uplatiti jamčevinu u iznosu od 10 % (6.650,00 eura/ slovima: šest tisuća šesto pedeset eura i nula euro centi) početne kupoprodajne cijene nekretnine za koju daje ponudu na račun Grada Zaboka IBAN: HR7123600001851900006, poziv na broj 68-9016-OIB pravne odnosno fizičke osobe, uz naznaku: „Jamčevina za kupnju nekretnine“, kao jamstvo za ozbiljnost ponude. 
Ponuditeljima s kojima nije sklopljen ugovor vratit će se uplaćena jamčevina u roku od 15 dana od dana donošenja odluke o prodaji odnosno odluke o poništenju javnog natječaja bez prava na kamatu.
Odabranom ponuditelju uplaćena jamčevina uračunava se u ukupnu kupoprodajnu cijenu.
Ponuditelj čija je ponuda odabrana kao najpovoljnija, a koji naknadno odustane od svoje ponude ili od sklapanja kupoprodajnog ugovora, nema pravo na povrat jamčevine.


IV. SADRŽAJ PONUDE
Ponuditelji su dužni dostaviti ponudu koja sadržava sljedeću dokumentaciju:
· OIB, ime, prezime i prebivalište za fizičke osobe, odnosno OIB, naziv i sjedište ponuditelja za pravnu osobu,
· ponuđeni iznos kupoprodajne cijene u eurima (koji ne može biti manji od iznosa navedenog u točki II. ovog natječaja),
· izvadak iz sudskog ili obrtnog registra (preslik) za pravne osobe,
· preslik važeće osobne iskaznice za fizičke osobe,
· podatak (IBAN) o broju računa za mogući povrat jamčevine,
· dokaz o uplaćenoj jamčevini (preslik). 

Pravo podnošenja ponude imaju fizičke i pravne osobe koje po važećim propisima mogu stjecati nekretnine na području Republike Hrvatske.
Prihvatljiva ponuda je ponuda koja sadržava svu dokumentaciju i ispunjava sve uvjete utvrđene ovim natječajem.
Nepravovremene, nepotpune i neuredne ponude, kao ni ponude u kojima je iznos ponuđene kupoprodajne cijene niži od početne cijene određene natječajem, neće se uzeti u razmatranje.

V. NAČIN DOSTAVE PONUDE
Pisane ponude moraju biti dostavljene do 20. kolovoza 2026. do 10:00 sati, bez obzira na način dostave.
Ponude se dostavljaju na urudžbeni zapisnik ili poštom preporučeno na adresu: Grad Zabok, 49210 Zabok, ZIVTOV trg 10, Povjerenstvo za provedbu javnog natječaja, uz napomenu: „ne otvaraj– ponuda za kupnju nekretnine“. Ponude moraju biti dostavljene u zatvorenim omotnicama. 
Kao dan predaje ponude smatra se dan predaje pisane ponude neposredno u pisarnicu Grada Zaboka, ZIVTOV trg 10, Zabok ili putem pošte na način da preporučena pošiljka bude zaprimljena u pisarnici Grada Zaboka do 20. kolovoza 2026. godine u 10:00 sati. 
Ponude predane neposredno u pisarnicu nakon isteka roka za predaju ponuda ili poslane poštom, a zaprimljene nakon isteka roka za predaju ponuda, smatrat će se zakašnjelim ponudama i neće se uzimati u razmatranje.

VI. OTVARANJE PONUDA 
Javno otvaranje ponuda obavit će se dana 21. kolovoza 2026. u 7:00 sati u Gradskoj upravi Grada Zaboka, ZIVTOV trg 10, sobi br. 21/II kat, a mogu mu prisustvovati ovlašteni predstavnici ponuditelja. 
Otvaranje ponuda provest će Povjerenstvo, te će se o istome sastaviti zapisnik i rang listu ponuditelja, što će dostaviti Gradskom vijeću Grada Zaboka.
Odluka o odabiru dostavit će se svim natjecateljima u postupku u roku od osam dana od dana donošenja.

VII. NAJPOVOLJNIJA PONUDA

Najpovoljnija ponuda je prihvatljiva ponuda s najvišom ponuđenom kupoprodajnom cijenom iznad početne kupoprodajne cijene za nekretninu. Za odabir najpovoljnije ponude dovoljno je da na natječaj pristigne jedna prihvatljiva ponuda.




VIII. UGOVOR O KUPOPRODAJI
Kupoprodajni ugovor sklapa se u roku od 30 dana od dana donošenja odluke o prodaji. 
Ukoliko odabrani ponuditelj u navedenom roku ne potpiše kupoprodajni ugovor, ili u bilo kojem trenutku dostavi izjavu o odustanku od kupnje, smatrat će se da je odustao od kupoprodaje nekretnina, te gubi pravo na povrat jamčevine.
Kupac je dužan kupoprodajnu cijenu uplatiti jednokratno u roku od 30 dana od dana sklapanja ugovora, nakon čega će se izdati tabularna isprava za uknjižbu prava vlasništva.
Sve troškove vezane uz stjecanje nekretnine koja je predmet ovog natječaja snosi kupac.
Osim kupoprodajne cijene, kupac snosi trošak izrade službene procjene vrijednosti nekretnine u iznosu od 602,00 eura (slovima: šesto dva eura i nula euro centi).

IX. OSTALO
Grad Zabok pridržava pravo da ne odabere niti jednu ponudu, odnosno da poništi javni natječaj bez posebnog obrazloženja i pritom ne snosi nikakvu odgovornost niti troškove prema ponuditeljima (osim obveze povrata jamčevine). 
Dodatne informacije mogu se dobiti radnim danom od 08:00 do 14:00 sati na broj telefona 049/587-777 ili na mail adresu pisarnica@zabok.hr. 

X. OBJAVA NATJEČAJA
Ovaj natječaj objavit će se na mrežnim stranicama Grada Zaboka www.zabok.hr, oglasnoj ploči Grada Zaboka i u tjedniku „Zagorski list“ (skraćeni oblik), dana 28. srpnja 2026. godine.


GRADONAČELNICA
dr.sc.Valentina Đurek

